Birtingur NK hélt til loðnuveiða í dag . Skipstjóri er Sigurbergur Hauksson . Áhöfnin á Beiti NK nýtti Birting fyrr á loðnuvertíðinni um tíma en nú hefur hún flutt sig yfir á hinn nýja Beiti ( áður Polar Amaroq ) . Birtingur er því þriðja skip Síldarvinnslunnar við loðnuveiðar um þessar mundir en ástæðan fyrir nýtingu skipsins er sú að langt virðist liðið á loðnuvertíðina og allt kapp er lagt á að ná loðnunni þannig að unnt sé að vinna hrognin og gera sem mest verðmæti úr aflanum . Vinnsla á loðnuhrognum hófst í Helguvík aðfaranótt sl. mánudags en þá voru hrogn unnin úr afla grænlenska skipsins Polar Amaroq . Vinnslan hefur gengið ágætlega en hún fer fram í samvinnu við fyrirtækið Saltver í Reykjanesbæ . Vinnsla á hrognum hófst í Neskaupstað í gærkvöldi en þá hófst löndun á 1300 tonnum sem Börkur NK kom með að landi . Þarna er um ræða farminn úr síðustu veiðiferð þessa Barkar en nýr Börkur ( áður Malene S ) mun leysa hann af hólmi og væntanlega halda til veiða á morgun , miðvikudag . Löndun úr Berki mun ljúka síðdegis en Hákon EA er væntanlegur með 1200 tonn og er gert ráð fyrir að sá afli fari í hrognavinnslu . Síldarvinnslan hefur fest kaupa á norska uppsjávarveiðiskipinu Malene S en Börkur NK 122 gengur upp í kaupin . Skipið er búið öflugum hliðarskrúfum 960 KW og er vel búið til tog - og nótaveiða . Burðargeta skipsins er 2500 tonn , skipið er búið öflugum RSW kælibúnaði eða 2 milljón Kcal með ammoníak kælimiðli . Lengd skipsins 68,3 metrar og breidd 14 metrar . Burðargeta Barkar er 1750 tonn , skipið hefur reynst afar vel í þau tæplega tvö ár sem það hefur verið í eigu Síldarvinnslunnar hf . Gamli Börkur var með 7500 hestafla aðalvél en nýi Börkur er með 5800 hestöfl , auk þess sem hann getur keyrt eingöngu á ljósavél sem er 2300 hestöfl . Samantekið þýðir þetta að við þurfum að ræsa 5500 hestöfl til að færa skipin á milli staða í stað 18500 hestafla áður . Auk minni orkunotkunar mun aukin burðargeta einnig nýtast okkur vel við veiðar á kolmunna og til að hjálpa okkur þegar loðnukvótar verða stórir . Skipið mun styðja við ennfrekari uppbyggingu á uppsjávarfrystingu okkar . Það mun styðja við þá stefnum okkar að auka verðmæti þeirra aflaheimilda sem við höfum aðgang að með minni tilkostnaði “ . Síldarvinnslan hf. er í dag eitt af stærstu og öflugustu sjávarútvegsfyrirtækjum landsins og byggir starfsemin á yfir 60 ára reynslu í fiskvinnslu og útgerð . Fyrirtækið er það stærsta á Íslandi í veiðum og vinnslu á uppsjávarfiski og stærsti framleiðandi á fiskimjöli og lýsi á Íslandi .